Jagters onderhandel met SAA na skokbesluit – praag.co.za — 20 jaar jonk!
Jagters onderhandel met SAA na skokbesluit
Die Professionele Jagtersvereniging van Suid-Afrika (Phasa) onderhandel met die Suid-Afrikaanse Lugdiens (SAA) om kliënte se jagtrofeë te vervoer.
Dit volg nadat die SAA in April 'n verbod geplaas het op die vervoer van jagtrofeë van renosters, olifante en leeus nadat die Australiese lugvaartowerheid hom beboet het omdat versteekte ivoor op 'n SAA-vlug gevind is.
Adri Kitshoff, hoofuitvoerendebeampte vir Phasa, het gesê sy is nie bewus van enige bewerings of klagtes teen enige van Phasa se lede nie.
Kitshoff sê sy glo die SAA se embargo is dalk 'n haastige reaksie op die vooruitsig van moontlike boetes.
Phasa en SAA Cargo het sedertdien ontmoet om die redes vir die verbod te verstaan ​​en probeer om die verbod opgehef te kry.
Kitshoff meen Suid-Afrika se trofeejagbedryf en uitvoer van trofeë word goed gereguleer.
Die lugvaartreus, Emirates, het skokgolwe deur die Suid-Afrikaanse jagbedryf gestuur nadat hulle die tweede groot lugredery geword het om 'n verbod op die vervoer van wildtrofeë te plaas.
Sarah Dyer, 'n verteenwoordiger van die Verenigde Koninkryk se CACH (Campaign Against Canned Hunting), sit agter die besluit van Emirates. Dié organisasie was glo self verbaas oor Emirates se positiewe reaksie.
Skrywer praagGepubliseer op 3 Junie 2015 Kategorieë Nuus, Suider-AfrikaSleutelwoord Emirates, jagbedryf, jagters, Phasa, SAA